Excel·lents resultats per a l'esport de l'Eliana
18 de abril de 2016

Els clubs esportius de l'Eliana han tornat a aconseguir uns grans resultats en aquest cap de setmana passat de competicions, posant en valor, una vegada més, el gran treball dels nostres esportistes i tècnics esportius.

D'una banda, el dissabte 16 el Club d'Atletisme l'Eliana va participar en el Campionat Provincial Infantil per equips, en el qual les nostres atletes Andrea Calàbria, Andrea Martínez, María Cabo, Ana Cánovas, Sandra Bernal, Laura Chichel, Amanda Burgés i Cristina Reig van aconseguir la cinquena posició.

Aqueix mateix dia, el Club de Karate Ni Sente Nashi va competir en el Campionat Autonòmic de clubs per a les categories cadet, júnior i sènior on, tant l'equip de kata format per Àlex Gónzalez, Víctor Rubio i Nico Hernández, com el de proves tècniques amb Laura Crespo, Juan Guardeño, Héctor Tejedor i de nou Víctor i Àlex, van aconseguir medalla de bronze i classificació per al Campionat d'Espanya.

ElClub de Patinatge també està d'enhorabona, gràcies al títol de Campiona Provincial en la categoria cadet assolit per Paula Ibáñez i el de Subcampiona en 3ª categoria de Vanessa Pinazo.

D'altra banda, el diumenge 17 va ser el torn per al Club de Gimnàstica Rítmica que va participar en la I fase de la Lliga en la qual cal destacar els segons llocs del trio prebenjamí, de Claudia Lleó i Noa Gandia i la tercera posició d'Hernar Martínez en el nivell federació avançat.

Finalment, l'Eliana va acollir el mateix diumenge el XVI Trofeu de Ball Esportiu Vila de l'Eliana en el qual més de 130 parelles es van donar cita en les instal·lacions municipals i en el qual les parelles del Club de Ball Esportiu de l'Eliana van aconseguir molt bons resultats.

En l'apartat Estàndard, dins de la categoria Adult 1 A-Internacional la primera posició va ser per a la parella de David Martínez i Anastasia Lagelovica. En la categoria Sènior 1 Fernando Gimeno i Rosa Sales també van aconseguir el primer lloc, igual que en el Sènior 3 David Bort Pepita Mondragón, mentre que en aquest mateix grup Tino Parra i María José García van ser cinquens.

En l'apartat de llatins i dins d'Adult 1 Internacional els germans Julio i Ana García van aconseguir també la primera posició.